b'\n_START_ARTICLE_\nMonumenta Germaniae Historica\n_START_SECTION_\nCaracter\xc3\xadstiques\n_START_PARAGRAPH_\nLa societat que patrocina la recopilaci\xc3\xb3 fou fundada pel reformador\xc2\xa0prussi\xc3\xa0\xc2\xa0Karl Freiherr vom Stein\xc2\xa0el 1819, apareixent el primer volum el\xc2\xa01826\xc2\xa0i continuant els anys seg\xc3\xbcents. L\'editor des de 1826 fins a 1874 fou\xc2\xa0Georg Heinrich Pertz, succe\xc3\xaft per\xc2\xa0Georg Waitz\xc2\xa0i Ernst Ludwig D\xc3\xbcmmler. Molts eminents medievalistes\xc2\xa0alemanys, fins i tot d\'altres pa\xc3\xafsos, se sumaren al projecte de buscar i comparar\xc2\xa0manuscrits\xc2\xa0i produir edicions acad\xc3\xa8miques. El lema triat per Klein,\xc2\xa0Sanctus amor patriae dat animum\xc2\xa0("El sant amor per la p\xc3\xa0tria ens d\xc3\xb3na \xc3\xa0nims"), pot exemplificar la coincid\xc3\xa8ncia del\xc2\xa0nacionalisme rom\xc3\xa0ntic i el seu\xc2\xa0academicisme professional en alt grau._NEWLINE_La col\xc2\xb7lecci\xc3\xb3 consta de cinc \xc3\xa0rees principals:\xc2\xa0Antiquitates,\xc2\xa0Diplomata,\xc2\xa0Epistolae,\xc2\xa0Leges,\xc2\xa0Scriptores i tamb\xc3\xa9 la\xc2\xa0Necrologia. S\'han establert moltes s\xc3\xa8ries subsidiaries, incloent una s\xc3\xa8rie de volums m\xc3\xa9s compactes per a \xc3\xbas docent, l\'Scriptores in usum scholarum i estudis especials (MGH Schriften)._NEWLINE_El projecte, un dels majors esfor\xc3\xa7os de la\xc2\xa0historiografia, segueix en el segle XXI. En 2004, el MGH, recolzat per\xc2\xa0Deutsche Forschungsgemeinschaft, va fer un pas encara m\xc3\xa9s extraordinari: totes les seves publicacions amb data major de cinc anys seran accessibles per\xc2\xa0internet, en reproducci\xc3\xb3 fotografia digital.'